Foto: Yaponiyalik yarim odam, yarim qo‘g‘irchoq model

Lulu Hashimoto — “odam qo‘g‘irchoq” deb ataluvchi yaponiyalik model va internet yulduzi. Suratda uni oddiy haykaldan ajratib bo‘lmaydi. Shu bilan bir vaqtda, u robot emas, balki odam, biroq uning haqiqiy yuzini hech kim ko‘rmagan, deya hikoya qiladi AdMe.

Lulu o‘z obrazini maxsus kostyum yordamida ushlab turadigan noodatiy model hisoblanadi. Kostyum qo‘g‘irchoq tanasini eslatadi va o‘z ichiga niqoblar, yasama soch va chiroyli liboslarni oladi. Intervyu vaqtida u javoblarni boshlovchining qulog‘iga pichirlab aytadi, chunki, odatda, qo‘g‘irchoqlar gapirmaydi.

Luluning prodyuseri va yaratuvchisi bo‘lgan dizayner Hitomi Komaki “tirik qo‘g‘irchoq” Nukopan jamoasi bilan hamkorlikdagi ishning natijasi ekanligini aytadi.

Prodyuserning so‘zlariga ko‘ra, Lulu obrazining bir qismini tashkil qiluvchi kishining shaxsi sir saqlanadi. Bu qahramonga o‘ziga e’tiborni tortishda xalal bermaydi. Ko‘chalarda va namoyishlar chog‘ida qizning oldiga ko‘plab kishilar kelib, suratga tushadi, u esa bundan doimo xursand.